Killingworth

Killingworth, tidligere Killingworth Township, er en by nord for Newcastle upon Tyne i distriktet North Tyneside i grevskapet Tyne and Wear i England. Byen ble bygget som en planlagt by på 1960-tallet,«Exhibit for 50th year» , News Guardian 1. juni 2012 ved siden av landsbyen Killingworth (nå uformelt omtalt som «Old Killingworth») som har eksistert i århundrer før Township. Andre steder i nærheten er landsbyene Forest Hall, West Moor og Backworth. De fleste innbyggerne er pendlere til Newcastle. Killingsworth har et større handelsområde med gode bussforbindelser til resten av Tyne and Wear. Byen har også stasjon tilknyttet Tyne and Wear Metro. I henhold til folketellingen i 2011 har Killingworth en befolkning på 9 746 innbyggere.«Killingworth Demographics (North Tyneside, England)», Qpzm Gjennomsnittsalderen er 40 år.

 Den nye byen 
Konstruksjonen av Killingworth som en «ny by», eller planlagt by, begynte i 1963. Målet var 20 000 innbyggere og byggingen ble igangsatt av myndighetene i Northumberland. Planleggerne hadde en radikal tilnærming i formgivningen av byplanleggingen, noe som førte til relative høye bygninger i en avantgardisk og brutalistisk stil som vant priser for sin arkitektur, dynamisk industri og attraktive miljø. De fleste hus besto av forhåndsstøpte sementblokker, 5 til 10 etasjer, ofte bestående av en kunstnerisk ikke-funksjonell karaktertrekk.

De mest øyenfallende og radikale aspekter i byen var 3 store boligblokker kalt Killingworth Towers som ble bygget tidlig på 1970-tallet.«Ten interesting facts about Killingworth», Chronicle Live. 1. januar 2012 De ble framstilt i grå sementblokker og kalt henholdsvis Bamburgh, Kielder og Ford Tower, og var ment å minne om moderne utgaver av eldre tiders festninger med en ytre mur og et indre gårdsrom. Ved å være ti etasjer høye hadde de storslått utsikt. Opplegget var eksperimentell og tidstypisk for sin tid. Formgivningen levde ikke opp til forventningene, og beboerne klagde på at det føltes mer som et fengsel framfor en festning ved innføring av ulike virkemidler for å hindre antisosial oppførsel fra ungdommer. Blokkene ble aldri populære og ble revet i 1987.

 Referanser 

 Eksterne lenker 

 Killingworth lake

Kategori:Byer i Tyne and Wear